1nformačný list k 21. Festivalu diabetu
Podujatie 21. Festival diabetu pripravujeme a uskutoční sa v sobotu 14. novembra 2026 v Banskej Bystrici,  priamo na Námestí SNP - na radnici a v priľahlých kaviarňach (v ktorých sa budú realizovať jednotlivé workshopy) pod záštitou primátora mesta Banská Bystrica p. Jána Nosku. Podujatie je organizované pre diabetikov ako aj pre zdravotnícky personál najmä sestry z celého Slovenska.. Tento deň je význačný aj tým, že práve 14.11.2026 si celý svet pripomenie diabetes mellitus, toto vážne ochorenie pod názvom „Svetový deň diabetu“.
V prípade, že má Vaša spoločnosť záujem zorganizovať niektorý z  workshopov, musíte túto skutočnosť oznámiť v prihláške na e-mailovú adresu zds.zds1@gmail.com do 15.10.2026 so zadefinovaním prednášajúceho a názvu workshopu. Workshopy budú prideľované podľa času prihlásenia.
Program podujatia:

Čas: od 8.00 – 15.00 hod.

Infocentrum, registrácia účastníkov - od 8,00 hod. 

Preberanie časopisu DiaSpektrum v Infocentre - od 8,00 hod. 
Slávnostné zahájenie podujatia (v priestoroch radnice) - 9,00 hod.

Workshopy v kaviarňach a reštauráciách - od 09.30 do 15.00 hod.

Každý workshop sa bude opakovať 4x v časových intervaloch 9.30, 10.45, 12.15, 13.45 hod. a každý bude trvať cca 45 minút (prednáška + diskusia).

Maximálny počet účastníkov v jednotlivom workshope a čase je cca 35 účastníkov. Budú dodržiavané zásady bezpečnosti.
V každej kaviarni alebo reštaurácií bude naša hosteska usmerňovať účastníkov workshopu podľa vopred realizovaného e-mailového nahlásenia, pečiatkovať registračné karty, viesť evidenciu účastníkov formou podpisovania prezenčnej listiny a pod. 

V infocentre, ktoré bude pracovať od 8,00 hod., každý účastník obdrží registračnú kartu, súčasťou ktorej bude aj potvrdenie o účasti na tom ktorom navštívenom workshope.  

V Infocentre si ZO ZDS a sestry preberú aj časopisy DiaSpektrum vo vopred objednanom množstve, zadarmo pre svojich členov a diabetológov v danom regióne.
Takýmto celoslovenským podujatím si pripomíname osud celoživotného ochorenia akým je diabetes mellitus. Na Slovenskou touto chorobou trpí okolo pol milióna ľudí. Je to 9% celkovej populácie.  
Tohto roku sa nám podarilo pripraviť detský letný DIA tábor, rekreáciu diabetik a rodina, výmenný rekondičný pobyt v Chorvátsku, rekondično-integračné a rehabilitačné pobyty pre diabetikov s ŤZP. Zabezpečujeme merania hladiny cukru na školách, inštitúciách, v nákupných centrách a pod. Vydávame naďalej aj náš časopis DiaSpektrum. Poskytujeme sociálne poradenstvo a edukáciu v Michalovciach, Trebišove, Prešove a Ľubochni. Všetko realizujeme z vlastných finančných prostriedkov a z darov.
Z toho dôvodu Vás čo najláskavejšie chceme poprosiť o Vašu aktívnu účasť, 
podporu a pomoc. 
Ďakujeme.
Kontaktná osoba: Jozef Borovka, 0907 847 021, e.mail: zds.zds1@gmail.com
